text: 
  Så pyt med, at gamle Platon videregav Atlantis historien som et 
  lærestykke om de ulykker, der vil ske, når et folk bliver kålhøgent.
  
  I den tostribede og veltilskårne bog om varulve giver forfatteren 
  Nicolas Barbano rimelige forklaringer på, at myten kunne opstå. For 
  det første: Sindssygdom kan få patienten til at tro, at han bliver 
  til et uhyre i fuldmånens lys. For det andet: Mennesker oplever 
  verden forskelligt. Unge skuespillere kan sagtens illudere gamle mænd, 
  så vi næsten tror på forvandlingen. Åndemaneren kan få sine 
  stammefrænder til at se ham i ulveham, men den illusion køber vi 
  ikke her til lands, for her tror vi ikke på trolddom, vel?
  
  I 1983 ville en mand have navneforandring til Werwolf, men det fik 
  han ikke lov til, for det betragtes som upassende og anstødeligt.
  
  Klaus Aarsleff: Mysteriet om rumvæsner i fortiden, Kristian Kristiansen:
   Mysteriet om Atlantis, Nicolas Barbano: Mysteriet om varulven, 80 kr.
  , alle Gyldendal
  
  
  
  